પેપ્સી કંપનીએ બટાટાની ખેતી કરતા ખેડૂતો પર કેસ કર્યા છે એ સમાચાર આવ્યા બાદ અમદાવાદમાં ગુજરાત વિદ્યાપીઠ ખાતે વિવિધ ખેડૂત સંગઠનોનાં આગેવાનો, કર્મશીલો અને તજજ્ઞોએ પત્રકારોને માહિતી આપતા કહ્યું હતું કે, છેલ્લા બે વર્ષમાં ઉત્તર ગુજરાતમાં સાબરકાંઠા અને અરવલ્લી જિલ્લામાં બટાટાની ખેતી કરતા નવ જેટલા ખેડૂતો સામે પેપ્સી કંપનીએ અલગ-અલગ કોર્ટોમાં વળતરનાં દાવા માંડ્‌યા છે.